VENDIM
Nr. 665, datë 19.10.2022

PËR DISA NDRYSHIME NË VENDIMIN NR. 639, DATË 6.11.2017,  TË KËSHILLIT TË MINISTRAVE, “PËR MIRATIMIN  E STRUKTURËS DHE TË ORGANIKËS SË AGJENCISË SË AUDITIMIT TË PROGRAMEVE TË ASISTENCËS, AKREDITUAR NGA BASHKIMI EVROPIAN, NË REPUBLIKËN E SHQIPËRISË”

Në mbështetje të nenit 100 të Kushtetutës, të pikës 4, të nenit 21, të  ligjit nr. 90/2012, “Për organizimin dhe funksionimin e administratës shtetërore”, dhe të pikës 4, të nenit 6, të ligjit nr. 90/2016, “Për organizimin dhe funksionimin e Agjencisë së Auditimit të Programeve të Asistencës, Akredituar nga Bashkimi Evropian, në Republikën e Shqipërisë”, me propozimin e Kryeministrit, Këshilli i Ministrave
[bookmark: _GoBack]
VENDOSI:

1. Në vendimin nr. 639, datë 6.11.2017, të Këshillit të Ministrave, bëhen këto ndryshime:
a) Në pikën 3, shifra “21” zëvendësohet me “23”.
b) Në ndarjen IV, të skemës 2, “Organika e Agjencisë së Auditimit të Programeve të Asistencës, Akredituar nga Bashkimi Evropian”, numri i audituesve të parë ndryshohet nga “2” në “4” dhe numri i përgjithshëm i punonjësve të kësaj ndarjeje ndryshohet nga “5” në “7”.
2. Ngarkohet Agjencia e Auditimit të Programeve të Asistencës, Akredituar nga Bashkimi Evropian për zbatimin e këtij vendimi.
Ky vendim hyn në fuqi menjëherë dhe botohet në Fletoren Zyrtare. 

